open-index/open-wikipedia-markdown huggingface dataset:
వాల్-మార్ట్

వాల్ మార్ట్ స్టోర్స్ లేదా వాల్ మార్ట్ ఐ.ఎన్.సి (NYSE: WMT), ప్రపంచంలోనే అతిపెద్ద చిల్లర సరుకుల వ్యాపార సంస్థ. ఈ కంపెనీ 1969 అక్టోబరు 31 న ఆరంభించబడినది, 1962 లో సామ్ వాల్టన్ స్థాపించిన ఈ కంపెనీ 1972 లో న్యూయార్క్ స్టాక్ ఎక్స్చేంజ్ లో వర్తకం ప్రారంభించింది. దీని ప్రధాన కార్యాలయం బెన్టన్ విల్, ఆర్కాన్సాలో ఉంది. వాల్ మార్ట్ అమెరికా సంయుక్త రాష్ట్రాల్లో అతి పెద్ద చిల్లర సరుకుల వ్యాపార సంస్థగా ఉంది. 2009 లో, కిరాణా వ్యాపారం నుంచి అమెరికా సంయుక్త రాష్ట్రాల్లో $ 258 బిలియన్ల అమ్మకాలు జరిపింది. ఇది మొత్తం అమ్మకాల్లో 51%. అంతేకాక ఇది ఉత్తర అమెరికాలో సామ్స్ క్లబ్ టోకు గిడ్డంగులను (హోల్ సేల్ వేర్ హౌస్) నిర్వహిస్తోంది.

వాల్ మార్టుకు 55 వివిధ పేర్లతొ, 15 దేశాలలో 8.500 దుకాణాలు ఉన్నాయి. ఈ కంపెనీ 50 సంయుక్త రాష్ట్రాలు, ప్యూర్టో రికో సహా, యునైటెడ్ స్టేట్స్ లో తన సొంత పేరుతో వ్యాపారం నిర్వహిస్తోంది. ఇది భారతదేశంలో బెస్ట్ ప్రైస్ గా (ఇది సామ్స్ క్లబ్ వంటిది), జపాన్ లో సేయుగా, యునైటెడ్ కింగ్డమ్ లో ఆస్డాగా, మెక్సికోలో వాల్-మెక్స్ గా పనిచేస్తుంది . ఆర్జెంటినా, బ్రెజిల్, కెనడాలో కార్యకలాపాలకు ఇది పూర్తిగా యజమాని. ఉత్తర అమెరికా వెలుపల వాల్ మార్ట్ యొక్క పెట్టుబడులు మిశ్రమ ఫలితాలను కలిగివున్నాయి: యునైటెడ్ కింగ్డమ్, దక్షిణ అమెరికా, చైనా, దాని కార్యకలాపాలు అత్యంత విజయవంతమైయ్యాయి, అయితే జర్మనీ, దక్షిణ కొరియాలో సంస్థలు విజయవంతం కాలేదు.

## చరిత్ర
అర్కాన్సాస్ కు చెందిన వ్యాపారవేత్త సామ్ వాల్టన్, 1940 జూన్ 3న ఐయోవా లోని దేస్ మొయిన్స్ నగరంలోని ఒక జెసి పెన్ని దుకాణం వద్ద పని ఆరంభించి, తన రిటైల్ జీవితాన్ని ప్రారంభించాడు. ఆ ఉద్యొగము 18 నెలల పాటు కొనసాగింది. 1945 లో, అతను బెన్ ఫ్రాంక్లిన్ అను దుకాణాల యాజమాని బట్లర్ బ్రదర్స్ ను కలుసుకున్నారు. వారి సహకారంతొ అర్కాన్సా లోని న్యూపోర్ట్ నగరంలో ఒక దుకాణం ప్రారంభించాడు. .వాల్టన్, న్యూపోర్ట్ లో దుకాణాన్ని అంచనాలకు మించి అత్యంత విజయవంతంగా నడిపించారు. అయితే, దుకాణం ఉన్న స్థలం కౌలు పునరుద్ధరణ కోసం వచ్చినప్పుడు, వాల్టన్ పునరుద్ధరణ ఒప్పందానికి రాలేక పోయారు.అందుకోసం న్యూపోర్ట్ లో ఒక కొత్త స్థానాన్ని కనుగొలు చేయటానికి విఫల యత్నం చేసారు. బదులుగా, అతను బెంటన్విల్, అర్కాన్సాస్ లో ఒక కొత్త బెన్ ఫ్రాంక్లిన్ ఫ్రాంచైజ్ తెరిచారు. కానీ దీనిని "వాల్టన్స్ ఐదు అండ్ డైమ్" అని నామకరణం చేశారు. అక్కడ, అతను పోటీదారుల కంటే కొద్దిగా తక్కువ ధరలతొ అధిక అమ్మకాలు సాధించారు.

1962 జూలై 2న, ఆర్కాన్సాలోని రోజర్స్ నగరంలోని 719 వాల్నట్ ఏవన్యూ వద్ద మొదటి వాల్ మార్ట్- డిస్కౌంట్ సిటీని తెరిచారు. ఆ భవనంలో ఇప్పుడు ఒక హార్డ్వేర్ దుకాణం, ఒక పురాతన వస్తువుల దుకాణం ఉన్నాయి. తదుపరి ఐదు సంవత్సరాలలో, ఈ సంస్థ ఆర్కాన్సా అంతటా 24 దుకాణాలతొ విస్తరించబడింది, అమ్మకాలలో $12.6 మిలియన్ చేరుకుంది..1968 ఆరొభంలో, అర్కాన్సాస్ వెలుపల సైక్ స్టోన్, మిస్సోరి, క్లేర్మోర్,ఓక్లహోమా నగరాలలో తొలి దుకాణాలను తెరిచింది.

## ఉదహరింపు

## బయటి లింకులు
* 
* Walmart Corporate Site 
* Watching the Growth of Walmart Across America
* Lobbying and campaign contributions at OpenSecrets.org

వర్గం:అంతర్జాతీయ వ్యాపార సంస్థలు
అకోలా లోక్‌సభ నియోజకవర్గం

**అకోలా లోక్‌సభ నియోజకవర్గం** (Akola Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. మాజీ కేంద్ర మంత్రి వసంత్ సాఠే ఈ నియోజకవర్గానికి ప్రాతినిధ్యం వహించాడు. ప్రస్తుతం భారతీయ జనతా పార్టీకి చెందిన సంజయ్ ధోత్రే ఈ నియోజకవర్గానికి ప్రాతినిధ్యం వహిస్తున్నాడు.
## నియోజకవర్గంలోని సెగ్మెంట్లు
# అకోట్
# బాలాపూర్
# అకోలా (పశ్చిమ)
# అకోలా (తూర్పు)
# మూర్తిజాపూర్
# రిసోద్
## నియోజకవర్గం నుంచి విజయం సాధించిన సభ్యులు

*1951: గోపాలరావు బాజీరావు ఖేడ్కర్ (కాంగ్రెస్ పార్టీ) 
*1957: గోపాలరావు బాజీరావు ఖేడ్కర్ (కాంగ్రెస్ పార్టీ)
*1960 (ఉప ఎన్నిక) : టి.ఎస్.పాటిల్ (కాంగ్రెస్ పార్టీ) 
*1962: మహమ్మద్ మొహిబ్బుల్ హక్ (కాంగ్రెస్ పార్టీ) 
*1967: కే.ఎం.హుస్సేన్ (కాంగ్రెస్ పార్టీ) 
*1971: కే.ఎం.అస్ఘర్ హుస్సేన్ (కాంగ్రెస్ పార్టీ) 
*1972 (ఉప ఎన్నిక) : వసంత్ సాఠే (కాంగ్రెస్ పార్టీ) 
*1977: వసంత్ సాఠే (కాంగ్రెస్ పార్టీ) 
*1980: వైరాలే మధుసూదన్ (కాంగ్రెస్ పార్టీ)
*1984: వైరాలే మధుసూదన్ (కాంగ్రెస్ పార్టీ)
*1989: పాండురంగ్ ఫండ్కర్ (భారతీయ జనతా పార్టీ)
*1991: పాండురంగ్ ఫండ్కర్ (భారతీయ జనతా పార్టీ)
*1996: పాండురంగ్ ఫండ్కర్ (భారతీయ జనతా పార్టీ)
*1998: ప్రకాష్ అంబేద్కర్ (బహుజన్ సమాజ్ పార్టీ)
*1999: ప్రకాష్ అంబేద్కర్ (బహుజన్ సమాజ్ పార్టీ)
*2004: సంజయ్ ధోత్రే (భారతీయ జనతా పార్టీ) 
*2009: సంజయ్ ధోత్రే (భారతీయ జనతా పార్టీ) 
*2014: సంజయ్ ధోత్రే (భారతీయ జనతా పార్టీ)
*2019: సంజయ్ ధోత్రే (భారతీయ జనతా పార్టీ)
*2024:అనూప్ సంజయ్ ధోత్రే,(భారతీయ జనతా పార్టీ)

## 2009 ఎన్నికలు
2009 లోక్‌సభ ఎన్నికలలో భారతీయ జనతా పార్టీ అభ్యర్థి సంజయ్ ధోత్రే తన సమీప ప్రత్యర్థి బీబీఎంకు చెందిన ప్రకాష్ అంబేద్కర్‌పై 64,848 ఓట్ల మెజారిటీతో గెలుపొందినాడు. సంజయ్‌కు 2,87,526 ఓట్లు రాగా, ప్రకాష్‌కు 	2,22,678 ఓట్లు వచ్చాయి. కాంగ్రెస్ పార్టీకి చెందిన బాబాసాహెబ్‌కు 1,82,776 ఓట్లు లభించాయి.
## ఇవి కూడా చూడండి
*అకోలా
*అకోలా జిల్లా

## మూలాలు

## యితర లింకులు
* Previous Lok Sabha Members by Constituency Lok Sabha website
షిర్డీ లోక్‌సభ నియోజకవర్గం

**షిర్డీ లోక్‌సభ నియోజకవర్గం** (Shirdi Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. నియోజకవర్గాల పునర్వ్యవస్థీకరణ ఫలితంగా ఇది కొత్తగా ఏర్పడింది. 2009లో తొలిసారిగా ఈ నియోజకవర్గానికి జరిగిన ఎన్నికలో శివసేన పార్టీకి చెందిన భావ్‌సాహెబ్ వాక్‌చౌరే విజయం సాధించాడు.
## నియోజకవర్గ పరిధిలోని సెగ్మెంట్లు
#అకోల్
#సంగామ్నేర్
#షిర్డీ
#కోపర్‌గావ్
#శ్రీరాంపూర్
#నెవాసా
## ఎన్నికైన సభ్యులు

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి శివసేన పార్టీకి చెందిన అభ్యర్థి భావ్‌సాహెబ్ రాజారాం వాక్‌చౌరే తన సమీప ప్రత్యర్థి ఆర్పీఐ (ఏ) పార్టీకి చెందిన రాందాస్ అథవలేపై 1,32,751 ఓట్ల మెజారిటీతో విజయం సాధించాడు. భావ్‌సాగెబ్‌కు 3,59,921 ఓట్లు రాగా, రాందాస్‌కు 2,27,170 ఓట్లు వచ్చాయి.
## ఇవి కూడా చూడండి
*షిర్డీ
*అహ్మద్‌నగర్ జిల్లా

## మూలాలు

## వెలుపలి లంకెలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
షోలాపూర్ లోక్‌సభ నియోజకవర్గం

**షోలాపూర్ లోక్‌సభ నియోజకవర్గం** (Solapur Lok Sabha constituency) మహారాష్ట్ర రాష్ట్రంలోని 48 లోక్‌సభ నియోజకవర్గాలలో ఒకటి. 1951 నుంచి ఇప్పటివరకు ఈ నియోజకవర్గానికి జరిగిన 16 ఎన్నికలలో భారతీయ జాతీయ కాంగ్రెస్ 12 సార్లు, భారతీయ జనతా పార్టీ 3 సార్లు గెలుపొందగా, 1951లో తొలి ఎన్నికలలో పీసెంట్స్ అండ్ వర్కర్స్ పార్టీ గెలుపొందినది. ప్రస్తుతం కేంద్ర మంత్రిగా ఉన్న సుశీల్ కుమార్ శిండే ఈ నియోజకవర్గం నుండి 3వ పర్యాయం గెలుపొందినాడు. 
## నియోజకవర్గంలోని అసెంబ్లీ సెగ్మెంట్లు
*మోహోల్
*షోలాపూర్ (ఉత్తర)
*షోలాపూర్ (మధ్య)
*అక్కల్‌కోట్
*షోలాపూర్ (దక్షిణ)
*పండర్‌పూర్
## నియోజకవర్గం నుంచి విజయం సాధించిన అభ్యర్థులు
*1951: శంకర్ శాంతారాం మోరే (పేసెంట్స్ అండ్ వర్కర్స్ పార్టీ)
*1957: తాయప్ప హరి సోనావానే (కాంగ్రెస్ పార్టీ)
*1962: మాదెప్ప బీండప్ప కడాడి (కాంగ్రెస్ పార్టీ)
*1967: సూరజ్‌రతన్ ఫతేచంద్ దమాని (కాంగ్రెస్ పార్టీ)
*1971: సూరజ్‌రతన్ ఫతేచంద్ దమాని (కాంగ్రెస్ పార్టీ)
*1977: సూరజ్‌రతన్ ఫతేచంద్ దమాని (కాంగ్రెస్ పార్టీ)
*1980: గంగాధర్ కుచన్ (కాంగ్రెస్ పార్టీ)
*1984: గంగాధర్ కుచన్ (కాంగ్రెస్ పార్టీ)
*1989: ధర్మన్న సాధుల్ (కాంగ్రెస్ పార్టీ)
*1991: ధర్మన్న సాధుల్ (కాంగ్రెస్ పార్టీ)
*1996: లొంగరాజ్ వల్యాల్ (భారతీయ జనతా పార్టీ)
*1998: సుశీల్ కుమార్ శిండే (కాంగ్రెస్ పార్టీ)
*1999: సుశీల్ కుమార్ శిండే (కాంగ్రెస్ పార్టీ)
*2003 (ఉప ఎన్నికలు) : ప్రతాప్‌సింగ్ శంకర్‌రావు మోహితే పాటిల్ (భారతీయ జనతా పార్టీ)
*2004: సుభాష్ దేశ్‌ముఖ్ (భారతీయ జనతా పార్టీ)
*2009: సుశీల్ కుమార్ శిండే (కాంగ్రెస్ పార్టీ)
## 2009 ఎన్నికలు
2009 లోక్‌సభ ఎన్నికలలో కాంగ్రెస్ పార్టీ అభ్యర్థి సుశీళ్ కుమార్ శిండే తన సమీప ప్రత్యర్థి భారతీయ జనతా పార్టీకి చెందిన శరద్ బాన్సోడేపై 99632 ఓట్ల మెజారిటీతో విజయం సాధించాడు. శిండేకు 3,87,591ఓట్లు రాగా బాన్సోడేకు 2,87,959 ఓట్లు లభించాయి. బీఎస్పీకి చెందిన ప్రమోద్ గైక్వాడ్‌కు 30,457 	ఓట్లు వచ్చాయి.
## ఇవి కూడా చూడండి
*షోలాపూర్
*షోలాపూర్ జిల్లా

## మూలాలు

## వెలుపలి లంకెలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
నాందేడ్ లోక్‌సభ నియోజకవర్గం

**నాందేడ్ లోక్‌సభ నియోజకవర్గం,** మహారాష్ట్ర రాష్ట్రంలోని 48 లోక్‌సభ నియోజకవర్గాలలో ఒకటి. 1967 ముంచి ఇప్పటివరకు జరిగిన 12 లోక్‌సభ ఎన్నికలలో భారత జాతీయ కాంగ్రెస్ పార్టీ 9 సార్లు, జనతాపార్టీ, జనతాదళ్, భారతీయ జనతా పార్టీలు ఒక్కోసారి విజయం సాధించాయి. మహారాష్ట్ర ముఖ్యమంత్రులుగా పనిచేసిన శంకర్‌రావు చవాన్, అశోక్‌రావు చవాన్‌లు ఈ నియోజకవర్గానికి ప్రాతినిధ్యం వహించారు. ప్రస్తుతం కాంగ్రెస్ పార్టీకి చెందిన భాస్కర్‌రావు ఖట్‌గాంకర్ ఈ నియోజకవర్గపు లోక్‌సభ సభ్యుడు.
## శాసనసభ నియోజకవర్గాలు
#భోకర్
#నాందేడ్ (ఉత్తర)
#నాందేడ్ (దక్షిణ)
#నైగాన్
#డేగ్లూర్
#ముఖేడ్
## గెలుపొందిన సభ్యులు

## 2009 ఎన్నికలు
2009 లోక్‌సభ ఎన్నికలలో ఈ నియోజకవర్గం నుంచి కాంగ్రెస్ పార్టీ అభ్యర్థి భాస్కర్‌రావు ఖట్‌గాంకర్ తన సమీప ప్రత్యర్థి భారతీయ జనతా పార్టీకి చెందిన సంభాజీ పవార్‌పై 74,614 ఓట్ల మెజారిటీతో విజయం సాధించాడు. భాస్కర్‌రావు ఖట్‌గాంకర్‌కు 3,46,400 ఓట్లు రాగా, సంభాజీకు 2,71,786 ఓట్లు వచ్చాయి.
## ఇవి కూడా చూడండి
*నాందేడ్
*నాందేడ్ జిల్లా

## మూలాలు

## వెలుపలి లంకెలు
షిర్డీ

**శిర్డీ లేదా** శిరిడీ **(**ఆంగ్లం: **Shirdi or Shiridi**; మరాఠీ: शिर्डी) మహారాష్ట్రలో అహ్మద్ నగర్ జిల్లాలోని నగర పంచాయితీ, శ్రీ శిర్డీసాయిబాబా పుణ్యక్షేత్రం. ఇది అహ్మద్ నగర్ నుండి మన్మాడ్ మధ్య రాష్ట్ర ప్రధాన రహదారి సంఖ్య 10 మీద అహ్మద్ నగర్ నుండి 83 కి.మీ., మోపర్గాం నుండి 15 కి.మీ. దూరంలో ఉంది.

## జనాభా
2001 జనాభా లెక్కల ప్రకారం షిర్డీ జనాభా 26,169. ఇందులో 53% పురుషులు కాగా 47% మంది స్త్రీలు. ఇక్కడి సగటు అక్షరాస్యత 70% కాగా ఇది పురుషులలో 76% గాను, స్త్రీలలో 62% ఉంది. షిర్డీ జనాభాలో 15% మంది 6 సంవత్సరాల కన్నా చిన్న పిల్లలు. పుణ్యక్షేత్రం కావడం మూలంగా షిర్డీకి ప్రతిరోజు అధిక సంఖ్యలో యాత్రికులు వస్తారు. ఒక అంచనా ప్రకారం ప్రతిరోజు సుమారు 25,000 భక్తులు బాబా దర్శనానికి షిర్డీ వస్తారు. ఇదే సెలవు దినాలలో 5 లక్షల మంది వరకు ఉంటారు.
## శిర్డీ సాయిబాబా ఆలయం

thumb|right|'''శిర్డీ''' సాయినాథుడు
తిరుపతి దేవుని తర్వాత భారతదేశంలో అత్యంత ప్రసిద్ధమైన ఆలయం ఇది శిర్డీ సాయిబాబా|సాయి నాథుని ఆలయానికి ఉన్న బంగారు, వెండి ఆభరణాల విలువ ముప్పైరెండు కోట్ల రూపాయలు ఉంటుంది. బాంకుల్లో డిపాజిట్లు నాలుగు వందల ఇరవై ఏడు కోట్ల రూపాయలుంటాయి. శిర్డీ సాయిబాబా స్వామి వారికి, వడ్డీరూపంలోను, విరాళాల రూపంలోను ఏడాదికి మూడు వందల కోట్ల పైగా వస్తుంది. ఇక్కడికి దేశం నలుమూలల నుండి భక్తులు వస్తుంటారు.
**శిర్డీ**లోని సాయి మందిరంలో నిత్య పూజలు జరుగుతున్నాయి. అనుదినం వేల సంఖ్యలో వివిధ ప్రాంతాలనుండి భక్తులు శిర్డీకి వచ్చి, బాబా దర్శనం చేసుకొంటారు. శ్రీ సాయిబాబా సంస్థాన్ అనే సంస్థ శిర్డీ కేంద్రంగా వివిధ కార్యక్రమాలు, ఆలయ నిర్వహణ కొనసాగిస్తున్నది.

దేశంలో అన్ని ప్రధాన నగరాలలోనూ సాయిబాబా మందిరాలున్నాయి. ఆంధ్ర ప్రదేశ్ లో అనేక నగరాలలోను, పట్టణాలలోను, చాలా గ్రామాలలోను సాయి మందిరాలున్నాయి. సాయి బాబా గురించి అనేక పుస్తకాలు ప్రచురితమయ్యాయి. హిందువుల యాత్రా స్థలాలలో ఒకటిగా షిరిడీ పరిగణింప బడుతున్నది. అయితే సాయిబాబా ఆరాధనోద్యమంలో కొద్దిపాటి మాత్రమే శిర్డీ సాయి సంస్థానం మార్గదర్శకత్వ వ్యవస్థలో ఉంది

## ఇవి కూడా చూడండి
* శిర్డీ సాయిబాబా
*శిర్డీ లోక్‌సభ నియోజకవర్గం

## మూలాలు

## బయటి లింకులు
* Directions To Shirdi
* Rules for NRI's to Buy Property in Shirdi
* Book a room directly with the hotel at Shirdi - no commissions

హిందూ మతము

వర్గం:మహారాష్ట్ర పుణ్యక్షేత్రాలు
వర్గం:మహారాష్ట్ర నగరాలు పట్టణాలు
వర్గం:పుణ్యక్షేత్రాలు
హిందుస్తాన్ మోటార్స్

హిందుస్తాన్ మోటర్స్ వాహనాలని తయారు చేసే ఒక భారతీయ సంస్థ. ఇది బిర్లా సాంకేతిక సేవలు లోని ఒక భాగం. మారుతి ఉద్యోగ్ లేక మునుపు ఇదే భారతదేశంలోని అతిపెద్ద వాహన తయారీదారు.

**ట్యాక్సీ క్యాబ్** గా వ్యవహరింపబడే, ప్రభుత్వ వాహనం అంబాసిడర్ని రూపొందించేది ఈ సంస్థే. 1954 లో బ్రిటీషు మోడల్ మోరిస్ ఆక్స్ ఫర్డ్ ప్రేరణగా ఈ కారు రూపొందించబడింది.

గుజరాత్ లోని పోర్ట్ ఓఖాలో ప్రారంభమై, తర్వాత 1948 లో పశ్చిమ బెంగాల్ కు మారినది. ఈ ప్రదేశాన్ని ఇప్పుడు హింద్ మోటర్గా వ్యవహరిస్తున్నారు.

## మిత్సుబిషి తో జాయింట్ వెంచర్
1998 లో మిత్సుబిషితో జాయింట్ వెంచర్ కుదుర్చుకొన్నది. తమిళ నాడులోని తిరువల్లూరులో ఈ కార్మాగారము ఉంది.

## బయటి లింకులు

* హిందుస్తాన్ మోటర్స్ వెబ్ సైటు
* హిందుస్తాన్ ఉద్యోగుల కూటమి

వర్గం:భారతదేశపు కారులు
నాగరాలు (కులం)

**నగరాలు** లేదా **పాత్రుడు** అనేది దక్షిణ భారత రాష్ట్రమైన ఆంధ్ర ప్రదేశ్‌లో కనిపించే సామాజిక సంఘం లేదా కులం. నాగరాలు ఆంధ్రప్రదేశ్ BC-D గ్రూపులో 38వ కులం. పాత్రుడు జనాభా ఎక్కువగా ఆంధ్రప్రదేశ్‌లోని విశాఖపట్నం, విజయవాడ, అనకాపల్లి, విజయనగరం, శ్రీకాకుళం మొదలైన తీర ప్రాంతాలలో పంపిణీ చేయబడింది.నగరాలు కులం క్షత్రియులలో ఉపకులం. బిరుదు "పాత్రుడు లేదా నాయుడు". పాత్రుడు అనేది బహుమతిని స్వీకరించడానికి తగినవారు అని సూచిస్తుంది.

## చరిత్ర
పాత్రుడులు లేదా నగరాలు అంటే నగర (పట్టణ) పరిసరాలలో నివసించేవారు. వీరు 10వ శతాబ్దంలో యుద్ధంలో ఓడిపోయిన తరువాత కొంకణ్ కోస్ట్ లైన్ గుండా తిరుగుతూ చివరకు సముద్రంలో ప్రయాణించి విశాఖపట్నం-శ్రీకాకుళం మధ్య ప్రాంతానికి చేరుకున్నారు. అక్కడ వారు వార్ఫేర్, ఆయుర్వేద వైద్యం మొదలైన వాటిలో వారి నైపుణ్యాలతో అప్పటి తూర్పు గంగరాజుల నమ్మకాన్ని గెలుచుకున్నారు. అందువలన వీరు తూర్పు గంగా రాజుల క్రింద స్థానిక పాలకులు అయ్యారు. వీరు తూర్పు గంగ, గజపతి రాజులు మీద శ్రీకృష్ణ దేయరాయల దాడి వరకు వీరి పాలన కొనసాగింది. మరికొందరిని శ్రీ కృష్ణ దేవరాయలలో రాజ్యంలో సైన్యాధ్యక్షుడినిగా కూడా చేర్చారు, వీరు తరువాత చిన్న గ్రామాలను పాలించబడ్డారు. విశాఖపట్నం సమీపంలోని ఏడు గ్రామాలు (ఎదుర్లు) ఈ కమ్యూనిటీ నుండి ప్రత్యక్ష వారసులు, ఇప్పటికీ నాగర్లు కులంతో సంబంధం కలిగి ఉన్నారు. 18వ శతాబ్దంలో వీరి పూర్వీకులు విజయనగరానికి చెందిన ఆస్థాన వైద్యులు, వైద్యులుగా ప్రముఖంగా ఎదిగారు. అప్పట్లో వీరు ఆయుర్వేద వైద్యం చేసేవారు. వీరి పూర్వీకులు విజయనగర రాజులకు వైద్యం చేశారు. వీరి వైద్య సేవలను మెచ్చిన వారు ఏడు గ్రామాలను ముఖాసాలుగా (బహుమతి) ఇవ్వడం జరిగింది. వీరు అప్పట్లో కరణీకం కూడా చేసేవారు.

## ప్రస్తుతం:
శ్రీకాకుళం, విజయనగరం, విశాఖపట్నం, కృష్ణా జిల్లాలో ఎక్కువగాను, హైదరాబాద్‌, రంగారెడ్డి జిల్లాలలో అక్కడక్కడా ‘నగరాలు’ లేదా 'నాగరాలు' సామాజికవర్గానికి చెందివారు జీవిస్తున్నారు. వీరు ‘నగరాల్లో’ స్థిరనివాసం ఏర్పాటు చేసుకోవడంతో వీరికి నగరాలు లేదా నాగరాలు అనే పేరు వచ్చింది. విశాఖపట్నంలోని మధురవాడ, గాజువాక, తగరపువాలస వంటి ప్రాంతాలలో, విజయవాడలోని ఒన్‌ టౌన్‌ లో, శ్రీకాకుళం లోని కళింగపట్నం, ఇతర గ్రామాలలో, విజయనగరంలోని గ్రామాలలో వీరు జీవించేవారు. వీరు రిజర్వేషన్ లేకుండా OC లుగా ఉండేవారు. ఈ నేపథ్యంలో నగరాలు కుల సంఘం నాయకులు తమ కులాన్ని తిరిగి రిజర్వేషన్ల జాబితాలో చేర్పించేందుకు అనేక ప్రయత్నాలు చేశారు. వారు చేసిన ప్రయత్నాలు ఫలించి 2008లో బీసి రిజర్వేషన్‌ జాబితాలోని డి (BC-D) గ్రూప్‌లో నగరాలు సామాజికవర్గాన్ని చేర్చుతూ ప్రభుత్వం జీఓ విడుదల చేసింది. ప్రస్తుతం వీరు వ్యవసాయదారులు, వ్యాపారస్తులుగా, ప్రభుత్వ శాఖలలో ఉద్యోగస్తులుగా,రాజకీయాల్లో పాల్గొంటూ జీవనం కొనసాగిస్తున్నారు.

## మూలాలు

## వెలుపలి లంకెలు

* https://www.youtube.com/watch?v=gDpu0vG-oZY

వర్గం:కులాలు
చిత్రకోట్ జలపాతం

చత్తీస్‌గఢ్‌ లోని జగదల్‌పూర్ పట్టణానికి ఉత్తరాన 30 కిలో మీటర్ల దూరంలో ఇంద్రావతి నదిపై ఉన్న జలపాతమే చిత్రకోట్ జలపాతం. దీన్ని చిత్రకూట్ జలపాతం అని కూడా అంటారు. చిత్రకోట్ జలపాతముల దగ్గర పర్యాటకుల కోసం నిర్మించబడిన అతిథి గృహములు కూడా ఉన్నాయి.

ఈ జలపాతం ఎత్తు 29 మీటర్లు. ఇది భారతదేశంలోకెల్లా వెడల్పైన జలపాతం. నీరు బాగా ఉన్న సమయంలో దీని వెడల్పు 200 మీటర్లు ఉంటుంది. దీని వెడల్పు కారణంగా దీన్ని భారతదేశపు నయాగరా అని అంటారు. నీటి ప్రవాహం తక్కువగా ఉన్నపుడు ఈ జలపాతం మూడు పాయలుగా దూకుతుంది. 

చిత్రకోట్ జలపాతం గుర్రపునాడా ఆకరంలో ఉంటుంది. నదిలో ప్రవాహం ఉధృతంగా ఉన్నపుడు, గుర్రపు నాడా మొత్తంపై నీరు దూకుతూ ఉంటుంది. వరదనీరు వచ్చే కాలంలో ప్రవాహంలో మట్టి కూడా వస్తుంది. .

ఈ జలపాతం వద్ద ఒక శివాలయం ఉంది. జలపాతానికి ఎడమ వైపున సహజంగా ఏర్పడీన గుహలున్నాయి. వీటిని పార్వతి గుహలు అంటారు..

## మూలాలు
సోమేశ్వరం (అయోమయ నివృత్తి)

* సోమేశ్వరం (కైకలూరు)
* సోమేశ్వరం (రాయవరం)
శంకరదర్శనం

**శంకరదర్శనం** ఆదిశంకరుల జీవితం - రచనలు గురించిన తెలుగు పుస్తకం. దీనిని డా. వింజమూరి విశ్వనాధమయ్య రచించగా ఋషి ప్రచురణలు 2005 లో తొలిసారిగా ముద్రించారు.

ఈ గ్రంథాన్ని రచయిత తన తల్లిగారైన కీ.శే. వింజమూరి వెంకట శేషమ్మకు అంకితమిచ్చారు.

## విషయ సూచిక
### మొదటి భాగం
1. అవతరణం :
: బాల్యం - విద్యాభ్యాసం
: పూర్ణానదీ సమానయనం
: రాజసత్కారం
2. సన్యాస స్వీకారం :
: క్రమ సన్యాసం
: ఆశ్రమంలో ఉపద్రవం
3. కాశీ నివాసం :
: మనీషామమ
: పద్మపాదుడు
: వ్యాసదర్శనం
4. దిగ్విజయ యాత్ర :
: కుమారిల భట్టు
: మండన మిశ్రుడు
: కాపాలిక వృత్తాంతం
: మరణించిన బాలుణ్ణి బ్రతికించటం
: హస్తామలకుడు
: తోటకాచార్యుడు
: శృంగేరి శంకరపీఠం
: మాతృదేవోభవ
: మధ్యార్జునం
: రామేశ్వరం
: అనంతశయనం
: కంచి
: సుబ్రహ్మణ్య క్షేత్రాదులు
5. గ్రంథ రచన

6. సర్వజ్ఞ పీఠాధిరోహణం

7. మఠస్థాపనం :
: పంచలింగ స్థాపనం
: పంచాయతన పూజా విధానం
: షట్మత స్థాపన
8. సిద్ధి పొందటం

9. ధర్మాలు - ధర్మ సూక్ష్మాలు

### రెండవ భాగం
1. భాష్య సముద్రాలు :
: అధ్యాస భాష్యం
: చతుస్సూత్రి సారాంశం
2. ప్రకరణ తరంగిణులు :
: వివేక చూడామణి
: ఉపదేశ సాహస్రి
: సర్వవేదాంత సిద్ధాంత సార సంగ్రహం
3. స్తోత్రాల చెలమలు :
: శివస్తోత్రాలు
: శక్తి స్తోత్రాలు
: విష్ణు స్తోత్రాలు
: గనేశ స్తోత్రాలు
: యుగళదేవతా స్తోత్రాలు
: నదీతీర్థ విషయక స్తోత్రాలు
: సాధారణ స్తోత్రాలు
4. అనుబంధాలు :
: కనకథారాస్తోత్రమ్
: నిర్వాణ దశకమ్
: మనీషా పంచకమ్
: లక్ష్మీనృసింహ స్తోత్రమ్
: హస్తామలక సంవాద స్తోత్రమ్
: తోటక కృత శంకర స్తోత్రమ్
: విష్ణుషట్పదీ స్తోత్రమ్
: దక్షిణామూర్తి స్తోత్రమ్
: బ్రహ్మతత్త్వమసి
: హరి (మీడే) స్తుతిః
: జగన్నాథాష్టకమ్
: పాండురంగాష్టకమ్
: గణేశ పంచరత్నమ్
: ఉమామహేశ్వర స్తోత్రమ్
: కాశీ పంచకమ్
: పుష్కరాష్టకమ్
: గంగా స్తోత్రమ్
: హనుమత్ పంచరత్నమ్

## మూలాలు
* శంకరదర్శనం : ఆది శంకరుల జీవితం - రచనలు, రచన: డా. వింజమూరి విశ్వనాధమయ్య, ఋషి ప్రచురణలు, విజయవాడ, 2005.

వర్గం:తెలుగు పుస్తకాలు
వర్గం:2005 పుస్తకాలు
అమరావతి లోక్‌సభ నియోజకవర్గం

thumb|అమ్రావతి ప్రస్తుత పార్లమెంటు సభ్యురాలు నవనీత్ కౌర్
**అమరావతి లోక్‌సభ నియోజకవర్గం** (Amravati Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. ప్రస్తుత రాష్ట్రపతి ప్రతిభా పాటిల్ 1991 నుండి 1996 వరకు ఈ లోక్‌సభ నియోజకవర్గానికి ప్రాతినిధ్యం వహించింది. ప్రస్తుతం శివసేన పార్టీకి చెందిన ఆనందరావు అడ్సుల్ ఈ నియోజకవర్గపు లోక్‌సభ సభ్యుడు.
## నియోజకవర్గపు సెగ్మెంట్లు
#బద్నేరా
#అమరావతి 
#టియోసా
#దర్యాపూర్
#మెల్‌ఘాట్
#అచల్‌పూర్

## నియోజకవర్గం నుంచి విజయం సాధించిన అభ్యర్థులు
*1951: పంజాబ్‌రావ్ దేశ్‌ముఖ్ (కాంగ్రెస్ పార్టీ)
*1957: పంజాబ్‌రావ్ దేశ్‌ముఖ్ (కాంగ్రెస్ పార్టీ)
*1962: పంజాబ్‌రావ్ దేశ్‌ముఖ్ (కాంగ్రెస్ పార్టీ)
*1965 (ఉప ఎన్నిక) : వి.పంజాబ్‌రావ్ దేశ్‌ముఖ్ (కాంగ్రెస్ పార్టీ)
*1967: కె.జి.దేశ్‌ముఖ్ (కాంగ్రెస్ పార్టీ)
*1971: కృష్ణారావ్ గులాబ్‌రావ్ దేశ్‌ముఖ్ (కాంగ్రెస్ పార్టీ)
*1977: నానా మహాదేవ్ బోండే (కాంగ్రెస్ ఐ)
*1980:ఉషా చౌదరి (కాంగ్రెస్ ఐ)
*1984:ఉషా చౌదరి (కాంగ్రెస్ ఐ)
*1989: సుదామ్ దేశ్‌ముఖ్ (సీపీఐ)
*1991: ప్రతిభా పాటిల్ (కాంగ్రెస్ పార్టీ)
*1996: అనంతరావ్ గుధే (శివసేన)
*1998: ఆర్.ఎస్. గవై (రిపబ్లికన్ పార్టీ ఆఫ్ ఇండియా)
*1999: అనంతరావ్ గుధే (శివసేన)
*2004: అనంతరావ్ గుధే (శివసేన)
*2009: ఆనందరావు విఠోబా అడ్సుల్ (శివసేన)
*2024:బల్వంత్ బస్వంత్ వాంఖడే, కాంగ్రెస్

## 2009 ఎన్నికలు
2009 లోక్‌సభ ఎన్నికలలో ఈ నియోజకవర్గం నుంచి శివసేన పార్టీకి చెందిన ఆనంద్‌రావ్ అడ్సుల్ తన సమీప ప్రత్యర్థి రిపబ్లికన్ పార్టీ ఆఫ్ ఇండియాకు చెందిన రాజేంద్ర గవైపై 61,716 ఓట్ల మెజారిటీతో విజయం సాధించాడు. ఆనంద్‌రావ్‌కు 3,14,286 ఓట్లు రాగా, రాజేంద్రకు 2,52,570 ఓట్లు లభించాయి.

## ఇవి కూడా చూడండి
*అమ్రావతి
*అమ్రావతి జిల్లా

## మూలాలు

## వెలుపలి లంకెలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
పక్షుల పండుగ

పక్షుల పండుగ  వివిధ ప్రాంతాలలోని వలస పక్షుల ప్రాధాన్యతను ప్రజలకు తెలియ జేసేందుకు నిర్వహించే పండుగ. డార్జిలింగ్ వన్యప్రాణి విభాగం 2023 ఫిబ్రవరి 20 నుండి 23 వరకు 1వ మహానంద పక్షుల పండుగను నిర్వహించారు.

## ఆంధ్ర ప్రదేశ్
నెల్లూరుజిల్లా సూళ్ళూరుపేటకు దగ్గరలోని నేలపట్టు దగ్గర ఉన్న పులికాట్ సరస్సు దేశంలో ఉన్న పెద్ద సరస్సులలో రెండవది. సుమారు 404 చ.కి.మీ విస్తీర్ణంలో ఉన్న ఈ సరస్సు ఆంధ్రప్రదేశ్, తమిళనాడు రాష్ట్ర సరిహద్దుల్లో ఉన్నది. ఇతర దేశాల నుంచి ప్రతి సంవత్సరం ఇక్కడకి ఎన్నో రకాల పక్షులు వలస వస్తుంటాయి. ఇలా వచ్చిన పక్షులు ఇక్కడే తమ సంతానాన్ని వృద్ధి చేసుకుని తిరిగి తమ గమ్య స్థానానికి వెళ్ళిపోతుంటాయి. ఎంతో ప్రాధాన్యత గల ఈ విషయాన్ని ప్రజలందరికి తెలియటం కోసం ప్రభుత్వంవారు ప్రతి సంవత్సరం జనవరి నెలలో పక్షుల పండుగ పేరుతో ప్రముఖులను ఆహ్వానించి ఉత్సవాన్ని నిర్వహిస్తారు. 2018 2018 జనవరి 7,8,9 తేదీల్లో ఎపి ప్రభుత్వం నిర్వహిస్తున్న ఫ్లెమింగో ఫెస్టివల్ వైభవంగా జరిగింది.

## ఛత్తీస్ గఢ్
ఛత్తీస్ గఢ్ లో మొదటిసారిగా 2021 జనవరి 31 నుండి ఫిబ్రవరి 2 వరకు మూడురోజులు గిడ్వా, పరసాడ గ్రామాలలో పక్షుల పండుగ జరిగింది. 

## థాయిలాండ్
థాయ్‌లాండ్‌లో ఏటా సెప్టెంబర్‌లో పక్షుల పండుగ నిర్వహిస్తారు. వేలాది పక్షులను పంజరాల్లో ఉంచి అక్కడ ప్రదర్శిస్తారు. 2017లో  దాదాపు 1400 రకాల పక్షులు కనువిందు చేశాయి. వరుసగా పోల్స్‌పాతి వాటికి పంజరాలను అమర్చి ఈ వేడక నిర్వహిమారు. 

## మూలాలు

## బయటి లింకులు
* నేటి నుంచి సింహపురిలో పక్షుల పండుగ
వర్గం:పక్షులు
వంటలు పిండి వంటలు

**వంటలు - పిండివంటలు** మాలతీ చందూర్ రచించిన వంటల పుస్తకం. ఇది మొదటిసారి 1974 లో ముద్రించబడి; ఇప్పటికి 30 ముద్రణలు పూర్తిచేసుకున్న అశేష ప్రజాదరణ పొందిన రచన.

మొదట మూడు భాగాలుగా; తర్వాత రెండు భాగాలుగా ప్రకటించబడింది. విడిభాగాల కంటే అన్నీ కలిపి ఒక సమగ్ర సంపుటంగా ఉంటే బాగుంటుందని అన్ని కలిపిన కంబైన్డ్ ఎడిషన్ ప్రచురించారు. ఈ పుస్తకంలోని పాతకాలం నాటి కొలతలు కొలమానాల స్థానంలో కొత్త కొలతలను కొలమానాల్ని ఇచ్చారు.

ఈ పుస్తకంలోని మరో విశేషం వంటల్లో వాడే ప్రతి కూర, వస్తువు గురించి అది మన శరీర నిర్మాణానికి, అభివృద్ధికి, మనోవికాసానికి, తేజస్సుకు, మన శరీర ఉష్ణోగ్రతను సమంగా వుంచడనికి ఎలా ఉపయోగపడుతున్నదీ వివరించారు.

దీనిలో కొన్ని వందల స్వీట్స్, సేవరీస్, కూరలు, ఊరగాయలు, పచ్చళ్ళు, డ్రింక్స్ గురించి సామాన్యులు సైతం సుళువుగా వారివారి ఇంట్లో తయారుచేసుకోవడానికి అనుకూలంగా వివరించబడ్డాయి.

## మూలాలు
* వంటలు పిండి వంటలు, మాలతీ చందూర్, 30వ ముద్రణ, క్వాలిటీ పబ్లిషర్స్, విజయవాడ, 2005.

వర్గం:తెలుగు పుస్తకాలు
వర్గం:2005 పుస్తకాలు
గూడ బాతు

**గూడబాతు** లేదా **గూడకొంగ** (**Pelican** , derived from the Greek word πελεκυς *pelekys* meaning “axe” and applied to birds that cut wood with their bills or beaks) ఒక రకమైన పెద్ద నీటి పక్షి. దీనికి గొంతు క్రింద పెద్ద సంచి (throat pouch) ఉంటుంది. ఇవి పెలికానిడే (**Pelecanidae**) కుటుంబానికి చెందినవి.

## జాతులు

File:Pelican 4995.jpg | Brown Pelican*Pelecanus occidentalis*
File:Perupelican.jpg | Peruvian Pelican*Pelecanus thagus*
File:Pelican Edinburgh Zoo 2004 SMC.jpg | American White Pelican*Pelecanus erythrorhynchos*
File:Pelican.great.white.arp.750pix.jpg | Great White Pelican*Pelecanus onocrotalus*
File:Krauskopfpelikancele4.jpg | Dalmatian Pelican*Pelecanus crispus*
File:Pink-backed.pelican.750pix.jpg | Pink-backed Pelican*Pelecanus rufescens*
File:Spotbilled pelican.jpg | Spot-billed Pelican*Pelecanus philippensis*
File:Pelican lakes entrance02.jpg | Australian Pelican*Pelecanus conspicillatus*


## బయటి లింకులు

* The Symbolism of the Pelican article in the Arlington Catholic Herald.
* Pelican videos  on the Internet Bird Collection

వర్గం:పక్షులు
నీల్‌కమల్ పబ్లికేషన్స్

**నీల్‌కమల్ పబ్లికేషన్స్** ఒక ప్రచురణ సంస్థ.

## ముద్రించిన తెలుగు పుస్తకాలు

* వ్యాకరణాదర్శము - బూరుగల గోపాలకృష్ణమూర్తి
* వ్యాకరణ మంజూష - డి. సాంబమూర్తి
* వ్యాస మంజూష - డి. సాంబమూర్తి
* పదామృతం - ఓ. ఏ. శర్మ
* తెలుగు బోధన పద్ధతులు - డి. సాంబమూర్తి
* భాష-సమాజం-సంస్కృతి - భద్రిరాజు కృష్ణమూర్తి
* భాష : ఆధునిక దృక్పథం - పోరంకి దక్షిణామూర్తి
* అభినవాచార్యకం - గొడవర్తి సూర్యనారాయణ

వర్గం:ప్రచురణ సంస్థలు
అర్జున్ ముండా

**అర్జున్ ముండా** (Arjun Munda) 1968, జనవరి 5న జంషెడ్పూర్ సమీపంలోని ఖ్రాంగఝార్‌లో జన్మించాడు. ఇతను భారతీయ జనతా పార్టీకి చెందిన ప్రముఖ రాజకీయ నాయకుడు, ఝార్ఖండ్ ప్రస్తుత ముఖ్యమంత్రి. 1980 దశాబ్దిలో ఝార్ఖండ్ ఉద్యమంలో భాగంగా రాజకీయాలలో చేరిన అర్జున్ ముండా ఝార్ఖండ్ ముక్తిమోర్చాకు దిశానిర్దేశం చేశాడు. 1995లో బీహార్ రాష్ట్ర శాసనసభకు తొలిసారిగా ఎన్నికై 2000, 2005లలో కూడా తన స్థానాన్ని నిలబెట్టుకున్నాడు. 2000లో ఝార్ఖండ్ రాష్ట్రం ఏర్పాటు తర్వాత ఏర్పడిన బాబూలాల్ మురాండి మంత్రివర్గంలో అర్జున్ ముండా సాంఘిక సంక్షేమ శాఖ కేబినెట్ మంత్రిగా నియమించబడ్డాడు. 2003 మార్చిలో ముఖ్యమంత్రి మార్పు వల్ల ముండా ఝార్ఖండ్ ముఖ్యమంత్రిగా స్థానం పొందాడు. అప్పుడు రెండేళ్ళ పాటు ముఖ్యమంత్రిగా పనిచేశాడు. పది రోజుల్లోనే మళ్ళీ ముఖ్యమంత్రి పదవి పొంది సెప్టెంబరు 2006 వరకు అధికారంలో కొనసాగినాడు. సెప్టెంబరు 2010లో మూడవ పర్యాయం ముఖ్యమంత్రి పదవి చేపట్టి ఇప్పటికీ అధికారంలో కొనసాగుతున్నాడు.

## మూలాలు

వర్గం:1968 జననాలు
వర్గం:భారతీయ జనతా పార్టీ రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:జార్ఖండ్ రాజకీయ నాయకులు
వర్గం:జార్ఖండ్ ముఖ్యమంత్రులు
వైకుంఠం (అయోమయ నివృత్తి)

**వైకుంఠం** అనగా విష్ణుమూర్తి నివసించే స్వర్గలొకము.

* వైకుంఠ ఏకాదశి - విష్ణువుకు పవిత్రమైన రోజు.
* వైకుంఠపాళీ - ప్రాచీనమైన ఒక ఆట.
* వైకుంఠ లక్ష్మీపురం
అమ్మమ్మ.కాం

**అమ్మమ్మ.కాం** ప్రసిద్ధిచెందిన ఒక తెలుగు దైనిక ధారావాహిక. ఇది 2007 నుండి 2008 వరకు మా టీవీలో ప్రసారమయ్యింది 2012 లో MAA GOLD ఛానెల్‌లో ప్రతిరోజూ సోమవారం నుండి శుక్రవారం మధ్యాహ్నం 2.30 గంటలకు తిరిగి ప్రసారం చేయబడినది . 200 భాగాలుగా ప్రసారమయిన ఈ దైనిక ధారావాహిక రచించినది పాలగుమ్మి సీత. ఈ ధారావాహికలో సాధారణ , సంప్రదాయ గృహిణి కంప్యూటర్ ను ఎలా ఉపయోగించాలో తెలుసుకుంటుంది. ఆమె తన కుమార్తెకు వల ద్వారా సలహా తో ప్రారంభించి, నెమ్మదిగా వారి సమస్యలను ప్రజలకు సహాయం చేయడానికి కదులుతుంది. ఆమె యు.ఎస్ లో ఉన్న తన గర్భవతి కుమార్తెకు సలహా ఇవ్వడాన్ని ప్రారంభిస్తుంది  నెమ్మదిగా తన కామన్ సెన్స్ ,అన్ని జాగ్రత్తలు, శ్రద్ధ, సలహాలు, అభ్యసన, ఆచరణాత్మక సలహాలు, సమాచార, జ్ఞానానికనుసరం తో పాటు అనుభవాన్ని ఉపయోగించి వారి సమస్యలను పరిష్కరించడంలో తన స్నేహితులకు సహాయపడుతుంది.

ఆమె కోడలు,  పెరుగుతున్న ప్రజాదరణ ను దుష్టిలో ఉంచుకొని, ఆమె పేరు "AMMAMMA.com" అని ఒక వెబ్ సైట్ ను డిజైన్ చేస్తుంది. 

## కథాంశం
Ammamma.com కథను పాలగుమిని సీత రచించగా, సందీప్ కె. స్కార్పియో ప్రొడక్షన్స్ కు ఎడిటర్ గా పనిచేసారు. ఈ చిత్రానికి దర్శకత్వం నరేంద్ర వర్మ సహాయసహకారాలు అందించారు. ఈ చిత్రంలో జయలలిత, రవి కిరణ్, అరుణ్ కుమార్, శ్రీధర్, శివ నారాయణ, రజనీ తదితర నటీ  నటులు నటించిన ఈ సీరియల్ 2007లో  ప్రశంసలు పొందింది.

గృహిణిగా ఉన్న నడివయసు మహిళ కథనే ఈ కథాంశం అనుసరిస్తుంది. మహిళ తన కుటుంబంలోని అన్ని సంప్రదాయాలను గౌరవిస్తుంది, ఆమె తన భర్త మాట   వింటూ , సమాజంలో ఆమె ఒక గౌరవనీయమైన మహిళ గా ఉంటుంది . తన ఖాళీ సమయంలో మహిళ కంప్యూటర్ ఎలా ఉపయోగించాలో నేర్చుకోవడం ప్రారంభిస్తుంది, ఆమె తన కుమార్తెకు అమెరికాలో నివసిస్తున్న తన గర్భధారణలో సహాయం చేయడానికి ప్రయత్నిస్తుంది. కంప్యూటర్ తో తన నాలెడ్జ్ తో ఆమె తన పొరుగువారికి వారి సమస్యలను పరిష్కరించడానికి సహాయపడుతుంది. మహిళలు ఏదైనా కొత్తవిషయం నేర్చుకున్నప్పుడు లేదా వారు సంప్రదాయాలను గౌరవించనప్పుడు అది చెడ్డవిషయం కాదని కొంతమందివ్యక్తులకు ఈ సీరియల్ అవగాహన కల్పించడానికి ప్రయత్నిస్తుంది. 

## పాత్రలు
* జయలలిత
* అరుణ్ కుమార్
* రవి కిరణ్
* శ్రీధర్ వర్మ
* శివ నారాయణ
* రాగిణి

## మూలాలు

వర్గం:తెలుగు ధారావాహికలు
బారామతి లోక్‌సభ నియోజకవర్గం

**బారామతి లోక్‌సభ నియోజకవర్గం** (Baramati Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. కేంద్ర మంత్రి, నేషనలిస్ట్ కాంగ్రెస్ పార్టీ వ్యవస్థాపకుడు శరద్ పవార్ ఇక్కడి నుంచి 6 సార్లు విజయం సాధించాడు. తొలిసారి కాంగ్రెస్ సోషలిస్ట్ పార్టీ తరఫున, 3 సార్లు కాంగ్రెస్ తరఫున, ఆ తర్వాత రెండు సార్లు నేషనలిస్ట్ పార్టీ తరఫున గెలుపొందినాడు. శరద్ పవార్ కూతురు సుప్రియా సూలే ఈ నియోజకవర్గపు ప్రస్తుత లోక్‌సభ సభ్యురాలు.
## నియోజకవర్గంలోని సెగ్మెంట్లు
#దౌండ్ 
#ఇందాపూర్
#బారామతి
#పురందార్
#భోర్
#ఖడక్‌వస్లా
## విజయం సాధించిన అభ్యర్థులు
 
*1977: సంభాజీరావు కకాడే (భారతీయ లోక్‌దళ్)
*1980: శంకర్‌రావు పాటిల్ (కాంగ్రెస్ ఐ)
*1984:శరద్ పవార్ (ఇండీయన్ కాంగ్రెస్ సోషలిస్ట్)
*1985 (ఉప ఎన్నిక) : సంభాజీరావు కకాడే (జనతా పార్టీ)
*1989: శంకర్‌రావు పాటిల్ (కాంగ్రెస్ పార్టీ)
*1991: అజిత్ పవార్ (కాంగ్రెస్ పార్టీ)
*1996: శరద్ పవార్ (కాంగ్రెస్ పార్టీ)
*1998: శరద్ పవార్ (కాంగ్రెస్ పార్టీ)
*1999: శరద్ పవార్ (నేషనలిస్ట్ కాంగ్రెస్ పార్టీ)
*2004: శరద్ పవార్ (నేషనలిస్ట్ కాంగ్రెస్ పార్టీ)
*2009: సుప్రియా సూలే (నేషనలిస్ట్ కాంగ్రెస్ పార్టీ)
*2014: సుప్రియా సూలే (నేషనలిస్ట్ కాంగ్రెస్ పార్టీ)
*2019: సుప్రియా సూలే (నేషనలిస్ట్ కాంగ్రెస్ పార్టీ)

## 2009 ఎన్నికలు
2009 లోక్‌సభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి సుప్రియా సేలే తన సమీప భారతీయ జనతా పార్టీ అభ్యర్థి కాంతా నలవాడేపై 3,36,831 ఓట్ల మెజారిటీతో గెలుపొందినది. సుప్రియాకు 4,87,827 ఓట్లు రాగా, నలవాడేకు 1,50,996 ఓట్లు లభించాయి.
## ఇవి కూడా చూడండి
*పూణె జిల్లా

## మూలాలు
రాంటెక్ లోక్‌సభ నియోజకవర్గం

**రాంటెక్ లోక్‌సభ నియోజకవర్గం** (Ramtek Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. ఆంధ్రప్రదేశ్ ముఖ్యమంత్రిగా, భారతదేశ ప్రధానమంత్రిగా పనిచేసిన పి.వి.నరసింహరావు ఈ నియోజకవర్గం నుంచి 2 సార్లు ఎన్నికయ్యాడు. ప్రస్తుతం కాంగ్రెస్ పార్టీకి చెందిన ముకుల్ వాస్నిక్ ఈ నియోజకవర్గానికి ప్రాతినిధ్యం వహిస్తున్నాడు.
## నియోజకవర్గంలోని సెగ్మెంట్లు
#కటోల్ 
#సావనెర్
#హింగ్నా
#ఉమ్రెద్
#కాంథి
#రాంటెక్
## విజయం సాధించిన అభ్యర్థులు
*1957: కృష్ణారావ్ గులాబ్‌రావ్ దేశ్‌ముఖ్ (కాంగ్రెస్ పార్టీ)
*1962:మాధవ్‌రావ్ భగవంత్‌రావ్ పాటిల్ (కాంగ్రెస్ పార్టీ)
*1967: ఏ.జి.సోనార్ (కాంగ్రెస్ పార్టీ)
*1971: అమ్రిత్ గణ్‌పత్ సోనార్ (కాంగ్రెస్ పార్టీ)
*1977: బార్వే జతిరాం చితారాం (కాంగ్రెస్ పార్టీ)
*1980: బార్వే జతిరాం చితారాం (కాంగ్రెస్ ఐ)
*1984: పి.వి.నరసింహారావు (కాంగ్రెస్ పార్టీ)
*1989: పి.వి.నరసింహారావు (కాంగ్రెస్ పార్టీ)
*1991: తేజ్‌సింగ్‌రావ్ భోంస్లే (కాంగ్రెస్ పార్టీ)
*1996: దత్తాత్రేయ్ రఘోభాజీ మేఘా (కామ్గ్రెస్ పార్టీ)
*1998: రాణి చిత్రలేఖ భోసలే (కాంగ్రెస్ పార్టీ)
*1999: సుబోధ్ మోహితే (శివసేన)
*2004: సుబోధ్ బాబూరావ్ మోహితే (శివసేన పార్టీ)
*2007 (ఉప ఎన్నిక): ప్రకాష్ జాదవ్ (శివసేన పార్టీ)
*2009: ముకుల్ వాస్నిక్ (కాంగ్రెస్ పార్టీ)
*2014: కృపాల్ తుమనే, శివసేన 
*2019: కృపాల్ తుమనే, శివసేన 
*2024: శ్యాంకుమార్ దౌలత్ బార్వే, కాంగ్రెస్ పార్టీ

## 2009 ఎన్నికలు
2009 లోక్‌సభ ఎన్నికలలో ఈ నియోజకవర్గం నుంచి కాంగ్రెస్ పార్టీ అభ్యర్థి ముకుల్ వాస్నిక్ తన సమీప ప్రత్యర్థి శివసేన పార్టీకి చెందిన కృపాల్ తుమానేపై 16,701 ఓట్ల మెజారిటీతో విజయం సాధించాడు. ముకుల్ వాస్నిక్‌కు 3,11,614 ఓట్లు రాగా, కృపాల్‌కు 2,94,913 ఓట్లు లభించాయి. భారతీయ జనతా పార్టీ అభ్యర్థి ప్రకాష్‌భావ్ తెంబూర్నేకు 62,238 ఓట్లు లభించాయి.

## ఇవి కూడా చూడండి
*రాంటెక్
*నాగ్పూర్ జిల్లా

## మూలాలు

## వెలుపలి లంకెలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
స్వస్తిక్

180px|right|thumb|స్వస్తిక్
thumb|170px|బాలుడి తలపై గంధలేపనంతో స్వస్తిక్ గుర్తు
శుభప్రదం స్వస్తిక్‌ చిహ్నం.
ధార్మిక సందర్భాల్లో చాలా చోట్ల స్వస్తిక్‌ చిహ్నాలు గీస్తుంటారు. దీనికి శుభసమయాల్లో చాలా ప్రాధాన్యం ఉంది. స్వస్తిక్‌ అంటే శుభం జరగటం. విశేష సమయాల్లో స్వస్తిక్‌ చిహ్నం గీయటం వల్ల ఆయా కార్యాలు శుభప్రదంగా విజయవంతం అవుతాయనే విశ్వాసం ఉంది. విఘ్నహర్త అయిన గణేశునికి ప్రతీక అయిన చిహ్నం కనుకనూ, దీన్ని శుభప్రదంగా భావిస్తారు. ఈ స్వస్తిక్‌ చిహ్నం సూర్యభగవానుని గతిని సూచిస్తుందనీ అంటారు. అందుచేత అది పురాతనకాలంలో సూర్యపూజలకు చిహ్నంగానూ వుండేదట. దీన్ని శ్రీమహాలక్ష్మీదేవికి ప్రతీకగానూ చెబుతారు. దీపావళి రోజున కొత్త ఖాతా పుస్తకాలు ప్రారంభించే వ్యాపారులు, ఈ చిహ్నాన్ని గీస్తారు. తమ వ్యాపారాలకు గణపతి కాపుగా వుండాలనిట. దీపావళికే కాకుండా, షష్ఠి పూజల్లోనూ స్వస్తిక్‌ గీస్తారు. ఉత్తరాదివారి వివాహాలలో, వధూవరుల నుదుట ఈ చిహ్నం వుంటుంది. వారి దాంపత్యజీవితాలు సుఖమయంగా జరగాలనీ, జరుగుతాయనీ సూచన.

“చోడకర్మ సంస్కారము” అంటే 
ఓ సంవత్సర కాలం తరువాత శిశువుకు తలనీలాలు తీయడం జరుగుతుంది. ఆరవ నెల అన్నప్రాసమైన అనేక రోజులకు ఈ తలవెండ్రుకలు తీసే కార్యాన్ని చేస్తారు.

వెండ్రుకలు తీసిన అనంతరం వెన్న లేక చిలికిన పెరుగును శిశువు సున్నితమైన గుండుపై రాయడం జరుగుతుంది. ఆ తరువాత శిశువు తండ్రి శిశువు తలపై గంధలేపనంతో స్వస్తిక్ గుర్తుని రాసి నుదిటిపైన బొట్టు పెడుతాడు. స్వస్తిక్ గుర్తు “భగవంతుడి తలంపే శిశువు తలంపవుగాక” అనే అర్థాన్ని ఇక్కడి స్ఫురింపజేస్తుంది. కాసేపు తరువాత స్వస్తిక్ గుర్తున్న గుండుపై అంతటా గంధలేపనాన్ని రాయడం జరుగుతుంది. ఈ కార్యాన్ని చోడకర్మ సంస్కారం అని అంటారు.

గంధంలో ఔషదీయ గుణాలు ఉంటాయి. గంధలేపనం మెదడును చల్లబరచడమే కాక బుద్ధిని వికసింపజేస్తుంది. తల్లిదండ్రులు, ఈ కార్యానికి వచ్చిన వారు శిశువును దీవించి, దీర్ఘాయువును ప్రసాదించుమని భగవంతుడిని ప్రార్థిస్తారు.

## బయటి లింకులు

;General
* History of the Swastika *(US Holocaust Memorial Museum)*
* The Origins of the Swastika *BBC News*
* A Swastika Pictorial Atlas
* Michel de Zmigkodzki, "History of the Swastika" *The International Folk-Lore Congress of the World's Columbian Exposition, Chicago, July, 1893*, 1898.
;Dharmic religions
* Swastikam - Symbol of Auspiciousness  (chapter 7 of *Vishayasuchi* by Satguru Sivaya Subramuniyaswami)
* Om, Swastika and Shivalinga (Book by Narsibhai Patel)  

వర్గం:సంస్కృత పదజాలము
వర్గం:హిందూమతం
నంది ఉత్తమ ఛాయాగ్రహకులు

**ఉత్తమ ఛాయాగ్రహకుని**గా **[[నంది పురస్కారం]]** గెలుపొందినవారు :
right|thumb|150px|సమీర్ రెడ్డి
right|thumb|150px|ఎస్.గోపాలరెడ్డి
right|thumb|150px|వి.ఎస్.ఆర్.స్వామి
right|thumb|150px|ఎం.వి.రఘు
right|thumb|150px|బాలు మహేంద్ర

## మూలాలు

వర్గం:నంది పురస్కారాలు
వర్గం:నంది ఉత్తమ ఛాయాగ్రహకులు
రామతీర్థం (విడవలూరు)

**రామతీర్థం** శ్రీ పొట్టి శ్రీరాములు నెల్లూరు జిల్లాలోని విడవలూరు మండలానికి చెందిన రెవెన్యూయేతర గ్రామం. 
## గ్రామ పంచాయితీ
2013 జూలైలో ఈ గ్రామ పంచాయతీకి జరిగిన ఎన్నికలలో చిమటా వెంకటేశ్వర్లు సర్పంచిగా ఎన్నికైనాడు.

## గ్రామంలోని దర్శనీయ ప్రదేశములు/ దేవాలయాలు
శ్రీ కామాక్షిదేవి సమేత రామలింగేశ్వరస్వామివారి ఆలయం:- ఈ ఆలయం, రామతీర్థం గ్రామంలో సముద్రతీరాన ఉంది. సముద్రతీరాన, సూర్యోదయ సమయంలో, శ్రీరామచంద్రుడు, సైకతం (ఇసుక)తో శివలింగాన్ని చేసి, శివార్చన చేసిన పవిత్రస్థలి ఇది. ఆంధ్రరాష్ట్ర రామేశ్వరంగా విలసిల్లితున్న పవిత్ర శివక్షేత్రం. రాముడు శివార్చన చేసిన ఈ ప్రదేశంలో, భక్తులు సముద్రస్నానం ఆచరించి, స్వామివారికి మొక్కుకుంటే, కోరిన కోర్కెలు తీరుతాయని భక్తుల ప్రగాడవిశ్వాసం. యుగాలు మారినా తరగని భక్తితో, భక్తులు ఈ స్వామివారి దర్శనానికి భారీగా తరలి రావడం విశేషం. రాముడు సేవించిన తీర్థం కనుక, "రామతీర్థం"గా పేరు గాంచింది. ఇక్కడ దర్శనం చేసుకుంటే, శివకేశవులను ఒకేసారి దర్శనం చేసుకున్నంత పుణ్యం కలుగుతుందని భక్తుల నమ్మకం. ప్రాచీనకాలం నుండి దివ్యక్షేత్రంగా వెలుగొందుచూ ప్రసిద్ధిగాంచింది. ఇక్కడ అమావాస్య నాడు సముద్ర స్నానం చేస్తే పాపాలన్నీ తొలగిపోతాయనేది భక్తుల నమ్మకం.
స్థల పురాణం:- శ్రీరాముడు సీతాన్వేషణకు వెళుతున్న సమయంలో, ఒకరోజు ఉదయం, ఈ ప్రాంతానికి వచ్చి, సూర్యోదయసమయంలో శివుణి ప్రతిష్ఠించి అర్చన చేసాడు. రాములవారి పాదస్పర్శ ఏర్పడిన భూమిగాబట్టి, ఈ క్షేత్రం, "రామతీర్థం" గానూ, శ్రీరాముడు ప్రతిష్ఠించిన లింగం గనుక, శివుడు, "శ్రీ రామలింగేశ్వరస్వామి" గానూ పూజలందుకొనుచున్నాడు. 14వ శతాబ్దంలో ఈ ప్రాంతాన్ని పాలించిన పల్లవరాజులు స్వామివారికి దేవాలయం నిర్మించినారని ఇక్కడ చారిత్రిక ఆధారాలు ఉన్నాయి. 18వ శతాబ్దంలో స్వామివారిచే స్వప్నంలో ప్రేరణ పొందిన శ్రీ కోటంరెడ్డి శేషాద్రిరెడ్డి, ఆలయాన్ని జీర్ణోద్ధరణ చేసారు. ఆలయం శిథిలావస్థకు చేరటంతో, 2009 లో శ్రీ ఆల్తూరి ఆదినారాయణరెడ్డి, సులోచనమ్మ దంపతుల భూరి విరాళంతో ఆలయాన్ని మరలా పునర్నిర్మించారు. వర్షాల సమయంలో, సముద్రం పొంగి ఊరంతా జలమయం అయి, సముద్రం ముందుకు వచ్చినప్పుడు, స్వామివారు కట్టను తెంచి, గ్రామాన్ని రక్షించారని స్థానిక భక్తుల విశ్వాసం.
బ్రహ్మోత్సవాలు:- ప్రతి సంవత్సరం అత్యంతవైభవంగా జరిగే స్వామివారి బ్రహ్మోత్సవాలు, 2014, జూన్-18, బుధవారం నుండి ప్రారంభించారు. 18వ తేదీన అంకురార్పణ, 19వ తేదీన ధ్వజారోహణం, రాత్రికి శేషవాహనం, 20వ తేదీన చిలుక వాహనం, 21వ తేదీన హంసవాహనం, 22వ తేదీన పులి వాహనం, 23వ తేదీన రావణసేవ, 24వ తేదీన నందిసేవ, 25వ తేదీన రథోత్సవం, 26వ తేదీన కళ్యాణం, 27వ తేదీన తీర్ధవాది, 28వ తేదీన ధ్వజవరోహణం కార్యక్రమాలు నిర్వహించారు. 

## మూలాలు
హువాంగ్ గ్జియాన్ హన్

**Huang Xianfan** (zhuang: ; ) (November 13, 1899–January 18, 1982) was a Chinese historian, ethnologist and educator.

**హువాంగ్ గ్జియాన్ హన్** (చైనీస్ భాష:黃現璠,ఆంగ్లం:Huang Xianfan) (జననం: నవంబర్ 13,1899-మరణం: జనవరి 18,1982) ఒక చైనాకు చరిత్రకారుడు, విద్యావేత్త, మానవ వర్గ శాస్త్రజ్ఞుడు. ఏలన్ మేథిసన్ టూరింగ్ ను ఝువాంగ్ విద్యాభ్యాసముకు తండ్రిగా పిలువబడతాడు.

## తొలి జీవితం
హువాంగ్ గ్జియాన్ హన్ ఫుసూయి కౌంటీలో కనిపిస్తుంది, గ్వాంగ్జీలను ప్రావిన్స్ లో జన్మించాడు.

గ్జియాన్ హన్ పల్లెటూరులో విద్యాభ్యాసం పూర్తి చేసుకున్న తర్వాత నాంనింగ్ (Nanning),గ్వాంగ్జీలను ప్రావిన్స్ మూడవ సాధారణ పాఠశాల (Third Normal School) ప్రవేశించాడు . ఎట్టకేలకు ౧౯౨౬న హానర్స్‌తో పట్టభద్రుడయ్యాడు. ఆ ఏడాది తర్వాత, అతను బీజింగ్ వెళ్లాడు.అక్కడ అతను బీజింగ్ సాధారణ విశ్వవిద్యాలయనికి ప్రవేశించాడు,చరిత్ర అభ్యసించిలో ఆరు సంవత్సరాలు చదివినాడు (౧౯౨౬- ౧౯౩౨).ఆ తరువాత పరిశోధక సంస్థ ప్రవేశించాడు.౧౯౩౫వ అతను జపాన్ వెళ్లాడు, తర్వాత గ్జియాన్ హన్ టోక్యో రాజ్య సంబంధమైన విశ్వవిద్యాలయనికి (ప్రస్తుతం, టోక్యో విశ్వవిద్యాలయనికి) ప్రవేశించాడు,జపాన్తో చరిత్ర అభ్యసించిలో రెండు సంవత్సరాలు చదివినాడు.౧౯౩౭వ ప్రారంభించు సీనో-జపనీస్ యుద్ధ, ఎట్టకేలకు ఆ ఏడాది వేసవి అతను చైనా పునరాగమనం.

౧౯౩౮ నుండి ౧౯౪౦ వరకు గ్వాంగ్జీలను విశ్వవిద్యాలయంలో చరిత్ర ఉపాధ్యాయుడుగా పనిచేసారు.౧౯౪౧ నుండి ౧౯౪౨ వరకు సన్‌యట్-సేన్ విశ్వవిద్యాలయంలో చరిత్ర ప్రథమ ఉపాధ్యాయుడుగా పనిచేసారు.౧౯౪౩, ౧౯౫౧ మధ్యలో గ్వాంగ్జీలను విశ్వవిద్యాలయంలో చరిత్ర ప్రథమ ఉపాధ్యాయుడుగా పనిచేసారు. ౧౯౫౨, ౧౯౮౨ మధ్యలో గ్జియాన్ హన్ గ్వాంగ్జీలను సాధారణ కళాశాల‌లో (ప్రస్తుతం,గ్వాంగ్జీలను సాధారణ విశ్వవిద్యాలయంలో) చరిత్ర ఆచార్యుడు పనిచేసారు.

1982 జనవరి 18 న గ్జియాన్ హన్ మరణించాడు, మరణాంతరం ముప్పై నాంనింగ్ శ్మశాన వాటికలో అంత్యక్రియలు జరిగినాయి. 
## మూలాలు

## బయటి లంకెలు

* [[:en:Zhuang studies|ఝువాంగ్ విద్యాభ్యాసము]కు తండ్రి]
* నృశాస్త్రజ్ఞుడు
* తెలియచెప్పేవాడు
**Dictionary of Modern Chinese Names*. Tokyo：Japanese Kazankai Foundation, 1966, 1972, 1982 and 1986 edition.
**ZHONG GUO REN MING DA CI DIAN*. Shanghai: Shanghai Lexicographical Press, 1992.p.&nbsp;1861.
**Chinese Dictionary of Contemporary Culture Celebrities*. Beijing: Chinese Radio Television Press, 1992. p.&nbsp;519.
**Dictionary of Chinese Education*. Shanghai：Shanghai Education Press, 1998. p.&nbsp;1450.
**Dictionary of Chinese Ethnic Culture*. Beijing: Ethnic Press, 1999. p.&nbsp;143-144, Volumes of middlesouth and southeast region.

వర్గం:1899 జననాలు
వర్గం:1982 మరణాలు
వర్గం:ప్రపంచ ప్రసిద్ధులు
వర్గం:చైనా వ్యక్తులు
పొట్టెంపాడు

**పొట్టెంపాడు**, శ్రీ పొట్టి శ్రీరాములు నెల్లూరు జిల్లా, ముత్తుకూరు మండలంలో లోని రెవెన్యూయేతర గ్రామం ఉంది.

ఈ గ్రామం. నెల్లూరు నుండి సుమారు 20 KM దూరంలో ఉంది. ఈ గ్రామంనకు BUS, AUTO సౌకర్యము ఉంది.ఈ గ్రామం నకు ముత్తుకూరు మార్గములో వెలుతూ బ్రహ్మదేవం దగ్గర కుడి వైపుగా వెళ్లాలి.పొట్టెంపాడు గ్రామం పచ్చని పొలాలతో ఆహ్లదకరమిన వాతావరణముతో వుంటుంది.పొట్టెంపాడు గ్రామస్థులు వరి పండించడంలో బాగా అనుభవము కలవారు.ఈ ఊరిలో సుందరమైన రాముల వారి దేవాలయం వున్నది, పెద్ద హనుమతుని విగ్రహం, విఘ్నేశ్వరుడు దేవాలయం అందరిని ఆకట్టుకొనెలా వుంటుందిఇక్కడ అన్ని సదుపాయాలు కలిగిన ప్రాథమికోన్నత పాఠశాల ఉంది. చుట్టుపక్కల మంచి పేరు కలిగిన ప్రభుత్వ దావాఖాన (HOSPITAL) వుండి ఉంది.ఈ గ్రామానికి తపాల, గ్రంథాలయం సదుపాయాలు ఉన్నాయి.ఇచట వినాయక చవితి, మకర సంక్రాంతి, రాముల వారి తిరునాళ్ళ వైభవంగా చేస్తారు.

## మూలాలు

వర్గం:ముత్తుకూరు మండలంలోని రెవెన్యూయేతర గ్రామాలు
బొజ్జన్నకొండ

అనకాపల్లి జిల్లా శంకరం గ్రామం దగ్గర గల కొండలపై గల బౌద్ధ స్థలాలు బొజ్జన్నకొండ, లింగాలకొండ. ఇవి విశాఖపట్నం నుండి 45 కి.మీ, అనకాపల్లి నుండి కొద్ది దూరంలో గలవు. ఈ స్థలాలు సా.శ. 4 నుండి 9 శతాబ్ది మధ్యవిగా నమ్ముతారు. ఒకనాడు సంఘారము (సంఘారామము) అని పిలవబడేది. మూడు రకాల బౌద్ధ మత వర్గాలు హీనయాన, మహాయాన, వజ్రయాన బాగా వృద్ధిలో వుండేవి. 
## ప్రత్యేకతలు
ఏకశిలా స్తూపాలు, కొండలో తొలచబడిన గుహలు ఇచటి ప్రత్యేకతలు. నాలుగు గుహలు ఆశ్రయ స్థలాలు. మూడింటిలో ధ్యాన బుద్ధ విగ్రహాలున్నాయి. ప్రతి గుహ ద్వారము రెండుప్రక్కల పెద్ద ద్వారపాలకుల విగ్రహాలున్నాయి. గుహ అంతర్భాగము చతుర్భుజాకారములో ఉండి పదహారు స్థంబాలతో, ఇరువది గదులతో తొలచబడింది. గుహ మధ్యలో చతురస్రాకారపు తిన్నెపై రాతిలో తొలచబడిన ఘన స్తూపము గలదు. ధ్యాన ముద్రలో గల భూమిస్పర్శ బుద్ధుని విగ్రహము బహు ఉన్నతముగా ఉంటుంది. 

ప్రధాన స్తూపము రాతిలో తొలచబడి ఇటుకలతో చుట్టబడి ఉంది. బొజ్జన్నకొండపై ఇటుకలతో కట్టబడిన విహారాలు, చైత్యము. భిక్షువుల గదులు ఉన్నాయి. 1907 లో జరిగిన త్రవ్వకాలలో ఇచట పలు నాణేలు దొరికాయి. 4వ శతాబ్దపు సముద్ర గుప్తుని నాణెము, చాళుక్య రాజు కుబ్జ విష్ణువర్ధనుని, ఆంధ్ర శాతవానుల కాలము నాటి నాణేలు దొరికాయి. లింగాలకొండ అంచున రాతిలో తొలచబడిన పలు స్తూపాలున్నాయి. బౌద్ధమత వ్యాప్తితోబాటు పలు ఆరామములు, విద్యాస్థలాలు వెలిశాయి. వానిలో తొట్లకొండ, బావికొండ, పావురాలకొండ మొదలగునవి దగ్గరలోనే ఉన్నాయి. రెండు వేల సంవత్సరముల క్రితము ప్రశస్తి బొందిన ఈ ప్రదేశాలు కాలక్రమములో వాటి ప్రాభవము కోల్పోయాయి.

## ఇవీ చూడండి
* శంకరం

## మూలాలు

## వనరులు
* https://web.archive.org/web/20140921064718/http://asihyd.ap.nic.in/vizag_monuments.html
* http://www.thehindu.com/todays-paper/tp-national/tp-andhrapradesh/article2807368.ece

## బయటి లింకులు
http://www.youtube.com/watch?v=qvmAjRw1-VA

వర్గం:ఆంధ్రప్రదేశ్ బౌద్ధమత క్షేత్రాలు
వర్గం:అనకాపల్లి జిల్లా పర్యాటక ప్రదేశాలు
తొట్లకొండ

thumb|తొట్లకొండ ప్రవేశద్వారం
**తొట్లకొండ బౌద్ధ సముదాయం** (17 15 ఉ - 83 23 తూ) విశాఖపట్నం నుండి పదిహేను కిలోమీటర్ల  
thumb|తొట్లకొండ బౌద్ధవిహారంలో పునరుద్ధరించిన మహాస్థూపం
దూరంలో భీమిలి వెళ్లే దారిలో సముద్రతీరానికి అభిముఖంగా 128 మీటర్ల ఎత్తున్న ఒక కొండపై ఉంది. కొండపై వర్షపు  
నీటిని సేకరించడానికి రాతిలో తొలచిన అనేక తొట్లు ఉండటంవళ్ళ తొట్లకొండ అని పేరు వచ్చింది. తొట్లకొండ ప్రాచీన కళింగ ప్రాంత ప్రభావంలో ఉండి ఇక్కడ నుండి బౌద్ధ సంస్కృతి శ్రీలంక, తదితర ఆగ్నేయాసియా దేశాలలో వ్యాపించేందుకు ప్రధాన కేంద్రంగా దోహదం చేసింది. తొట్లకొండ, భారతీయ సంస్కృతి ముఖ్యంగా బౌద్ధం ఖండాంతర ప్రదేశాలకు ప్రసరించిన పద్ధతికి అద్దం పడుతుంది. thumb|తొట్లకొండలో  రాతిలో తొలిచిన నీళ్ళతొట్టి,

## చిత్రమాలిక

Image:Buddhist Ruins at Totlakonda.jpg|thumb|బీచ్ సమీపంలో సూచికక్రీ.పూ మూడవ శతాబ్దానికి చెందిన తొట్లకొండ బౌద్ధ స్థూపం శిథిలాలు|alt=Corner of light-colored, angular stone ruins
File:Apsidal stupa at Thotlakonda Monastic Complex.JPG|తొట్లకొండ వద్ద గజవృశష్టాకార స్థూపం శిథిలాలు thumb|ఉద్దేశిక స్థూపాలు
File:Votive Stupas at Thotlakonda.JPG| మొక్కుబడి స్థూపాలుthumb|బౌద్ధ విహారాలు
File:Statue of Buddha at Thotlakonda Park.JPG|తొట్లకొండ దారిలో బుద్ధ విగ్రహం
File:Circular Stupas at Thotlakonda.JPG|తొట్లకొండ స్తూపాలు
File:Ruined Buddhist Reliefs at Thotlakonda.JPG|తొట్లకొండ బౌద్ధ శిథిలాలు
File:Thotlakonda brick stupa.JPG|తొట్లకొండ స్థూపం యొక్క దృశ్యం thumb|తొట్లకొండ బౌద్ధ విహారంలో భోజన శాల

thumb|తొట్లకొండలో గజపృష్ఠాకార స్థూప చైత్యము

thumb|తొట్లకొండలో వృత్తాకార స్థూప చైత్యము
వర్గం:ఆంధ్రప్రదేశ్ బౌద్ధమత క్షేత్రాలు
వర్గం:విశాఖపట్నం జిల్లా పర్యాటక ప్రదేశాలు
వర్గం:ఆంధ్రప్రదేశ్ లోని పురాతత్వ ప్రదేశాలు
మధురవాడ

**మధురవాడ,** ఇది పూర్తిగా మహా విశాఖ నగరపాలక సంస్థ పరిధిలో విలీనమైన పట్టణ ప్రాంతం.

## విద్యా సౌకర్యాలు
విశాఖలోని ఇంజినీరింగ్ కళాశాలలు గాయత్రీ ఇంజినీరింగ్ కళాశాల, చైతన్య ఇంజినీరింగ్ కళాశాల, సాంకేతిక విద్యా పరిషత్ ఇంజినీరింగ్ కళాశాల ఉన్నాయి. అలాగే మధురవాడ ప్రాంతంలోని చంద్రంపాలెంలో ఉన్న జిల్లా పరిషత్ ఉన్నత పాఠశాల తెలుగు రాష్ట్రాలలో అత్యధిక విద్యార్థులు కలిగిన పాఠశాలగా కలిగి ఉంది.ఈ పాఠశాల 1979లో స్థాపించబడింది.

## సమీప ప్రాంతాలు
కొమ్మాది ,

మరికావలస 

కార్ షెడ్ జంక్షన్ 

## లొకేషన్
మధురవాడ.

## ఇతర విషయాలు
ఈ ప్రాంతం విశాఖ నగర శివారు ప్రాంతంగా క్రీడా, విద్యా వాణిజ్య పరంగా బాగా ​అభివృధి  చెందుతున్నది.విశాఖపట్నం నుండి 16 కి.మీ దూరంలో వైఎస్ రాజశేఖర్ రెడ్డి అంతర్జాతీయ క్రికెట్ స్టేడియం 2003లో స్థాపించారు.ఈ స్టేడియం పాకిస్తాన్‌తో జరిగిన మొదటి వన్డే మ్యాచ్‌కు ఆతిథ్యం ఇచ్చింది. 2005 లోఈ క్రికెట్ స్టేడియం జరిగిన మ్యాచ్‌లో  మహేంద్ర సింగ్ ధోనీ 148 పరుగులు సాధించాడు.

## మూలాలు

## వెలుపలి లంకెలు

*
*

వర్గం:విశాఖపట్నంలోని  ప్రాంతాలు
శివధనుర్భంగం

**శివధనుర్భంగం** హిందూ పురాణమైన రామాయణం లోని బాలకాండలోని ఒక ఘట్టం.

## కథాంశం
విశ్వామిత్రుడు రామలక్ష్మణులను యాగ రక్షణార్థం వెంటబెట్టుకొని పోతాడు. యాగం పూర్తయిన తరువాత మిథిలా నగరానికి తీసుకొని వెళ్తాడు. అదే సమయంలో అక్కడ సీతా స్వయంవరం ఏర్పాటు చేయబడినది. శివ ధనుస్సు ను ఎక్కుపెట్టిన వీరునకు తన కూతురు సీతనిచ్చి పెండ్లి చేస్తానని జనక మహారాజు చాటించాడు. అది తెలుసుకొన్న విశ్వామిత్రుడు రామలక్ష్మణులను వెంటబెట్టుకొని అక్కడికి వెళ్తాతడు. అక్కడ విశ్వామిత్రుని ఆజ్ఞ మేరకు శివధనుర్భంగం చేయడానికి సిద్ధమౌతాడు.

శివధనుస్సు తనను గర్వంతో ఎక్కుపెట్టడానికి వస్తున్న రాజుల బలాలను ఆహుతులుగా మ్రింగి ఎర్రని రత్నకాంతులనే మంటలు ప్రకాశింపగా, అంతకంతకు పెరుగుతూ నిల్చిన పెద్ద అగ్ని వలె అశ్చర్యాన్ని కలిగిస్తోంది. అట్టి శివధనుస్సుగా ను రాముడు అవలీలఎక్కుపెట్టడం చూసి, విశ్వామిత్రుడు భుదేవిని, ఆదిశేషుని, తాబేలుని, దిగ్గజాలను భయపడకుండా జాగ్రత్తగా ఉండమని హెచ్చరించాడు. 

తరువాత తనను దేవ బ్రాహ్మణులు, రాజశ్రేష్టులు మొదలైన వారంతా సంతోషంతో చూస్తుండగా, తన విజయాన్ని శాశ్వతంగా లోకమంతా ప్రకటించే విధంగా రాముడు శివధనుస్సును ఎక్కుపెట్టాడు. వెంటనే అది దిక్కులు పిక్కటిల్లేటట్లుగా పెళ పెళ, పెట పెట ధ్వనులు చేస్తూ విరిగిపోయింది.

శివధనుస్సు విరగ్గానే స్వయంవరానికి వచ్చిన రాజుల గర్వాతిశయాలు నశించాయి. భూభాగమంతఅ బీటలు వారింది. దిగ్గజాలు నలిగిపోయాయి. శేషాహి కుంగిపోయింది. పంచభూతాలు భయపడ్డాయి. లోకాలన్నీ వణకిపోయాయి. జనక మహారాజు, రామలక్ష్మణులు, విశ్వామిత్రుడు తప్ప మిగిలిన వారంతా మూర్ఛిల్లారు. 

జనక మహారాజు సంతోషంతో దశరథ మహారాజును అక్కడకు రప్పించి సీతాదేవిని రామునికిచ్చి పెళ్ళి జరిపిస్తాడు.

## మూలాలు

వర్గం:రామాయణం
ఉభయం

దేవాలయానికి సంబంధించిన బ్రహ్మోత్సవ, ప్రత్యేక ఉత్సవాల్లో అయ్యే ఖర్చును భరించే వారిని ఉభయ కర్తలని వారు సమర్పించే ధన, వస్తు, ప్రసాద, పూజా సామాగ్రిని **ఉభయం** అని అంటారు. ఈ ఉభయాలను దేవాలయం తరపున గాని ఒక వ్యక్తి (కుటుంబం) లేక కొంతమంది కలిసిగాని ఈ కార్యక్రమాని నిర్వహిస్తారు. ఈ ఉభయాలను దేవాలయ నియమ నిబంధనలను అనుసరించి ఇవ్వవలసి ఉంటుంది. బ్రహ్మోత్సవాల సమయంలో ఇచ్చే ఉభయాలలో ఎక్కువ మంది భక్తులు పాల్గొనడం వలన బాగా సందడిగా ఉంటుంది.

ఉభయంను తీసుకువెళ్ళే సమయంలో విద్యుదీపాలను అలంకరించడం, బాణాసంచా కాల్చడం, తప్పెట్లు, మేళ తాలాలు వాయించడం, పులి వేషాలు, కర్ర తిప్పుట, నెమలి ఆటలు, కోలాటం, పండరి భజనలు, నాటకాలు, డాన్స్ బేబి డాన్స్, పాటకచ్చేరి, అన్నదానం వంటి కార్యక్రమాలతో భక్తులను విశేషంగా ఆకర్షించడం జరుగుతుంది. బ్రహ్మోత్సవాల సమయంలో ఉభయంను అందుకున్న స్వామి వారు వివిధ వాహన సేవలపై భక్తులను ఆశీర్వదించడానికి గ్రామోత్సవంతో బయలుదేరివస్తారు.

వర్గం:ఉత్సవాలు
సీతమ్మధార

**సీతమ్మధార** విశాఖపట్నం నగరం లోని ఒక ప్రముఖ ప్రాంతం. ఈ ప్రాంతం విశాఖలోని సింహాచలం పర్వత శ్రేణి దిగువ భూమిలో నెలకొని ఉంది. ఒకపుడు కొండనుండి ప్రవహించే నీటి ధార ఆధారంగా ఈ ప్రాంతానికి సీతమ్మధార అని పేరు వచ్చిందని నానుడి.

ఈ ప్రాంతం ఇప్పుడు విశాఖ లోని ఒక ప్రాముఖ్య విద్యా, వాణిజ్య, గృహ నివాస ప్రాంతం.
ఆంధ్ర ప్రదేశ్ లోని ప్రముఖ తెలుగు దినపత్రిక అయిన "ఈనాడు" ప్రథమ కార్యాలయం సీతమ్మధార లోని నక్కవానిపాలెంలో స్థాపించబడింది.
ఇచ్చట ఆంగ్ల దిన పత్రిక " ది హిందూ" విశాఖ నగర కార్యాలయము కూడా నున్నది.
విశాఖ నగర వాసుల నిత్యా వసరాలు తీర్చేందుకు కూరగాయల, నిత్యావసర సరుకుల బజారు ""రైతు బజార్" ఇచ్చట నెలకొల్పబడింది.
విశాఖ లోని వైద్యుల నివాస ప్రాంతం "డాక్టర్స్ కాలనీ" సీతమ్మధార లోనే ఉంది.
 
## ప్రముఖ సంస్థలు
; సీతమ్మధార లోని బ్యాంకులు--
* భారతీయ స్టేట్ బ్యాంక్
* ఆంధ్రా బ్యాంక్
* ఇండస్ ఇండ్ బ్యాంక్,
* స్టేట్ బ్యాంక్ ఆఫ్ హైదరాబాద్

; సీతమ్మధార లోని విద్యాలయాలు--
* సెంట్ ఫ్రాన్సిస్ సేల్స్ (ఎస్ ఎఫ్ ఎస్ ) హై స్కూల్,
* సరస్వతి విద్య మందిర్.

; సీతమ్మధార లోని ప్రముఖ దేవాలయాలు
* శ్రీ వెంకటేశ్వర స్వామి దేవాలయం -హెచ్ బి కాలని రోడ్.
* శ్రీ షిర్డీ సాయి బాబా మందిరం - శ్రీ షిర్డీ సాయి బాబా స్పిరిత్చువల్ సెంటర్, షిర్డీ మార్గ్,
* శ్రీ కృష్ణ (గురువాయురప్పన్ ) మందిరం -నార్త్ ఎక్స్ టెన్షన్ https://web.archive.org/web/20120901201234/http://guruvayoorappanvizag.20m.com/,
* శ్రీ అభయ ఆంజనేయ స్వామి దేవాలయం -నార్త్ ఎక్స్ టెన్షన్,
* బాల ఏసు మందిరం (ఇన్ఫాంట్ జీసస్ చర్చ్) -మెయిన్ రోడ్

; సీతమ్మధార లోని ఆసుపత్రులు--
* నిఖిత హాస్పిటల్,
* లయన్స్ కాన్సర్ హాస్పిటల్,
* ఎన్ . ఆర్ . ఐ . హాస్పిటల్.

; సీతమ్మధారకు వెళ్ళే బస్సుల వివరాలు--

* 20A (పాత పోస్ట్ ఆఫీసు - హెచ్ బి కాలని)
* 69 (రైల్వే స్టేషను - ఆరిలోవ కాలనీ)

## మూలాలు


## వెలుపలి లంకెలు

వర్గం:విశాఖపట్నంలోని ప్రాంతాలు
నీ స్నేహం

## కథాంశం
ఇద్దరు స్నేహితులు ఉంటారు. ఒక స్నేహితుడు ఆపదలో ఉన్న ఆర్తీ అగర్వాల్ కు అవసరమైన ధన సహాయం చేస్తాడు. అయితే అది తన స్నేహితుడి పేరుమీద పంపిస్తాడు. అలా పంపించిన స్నేహితుడ్ని ఆమె ప్రేమిస్తుంది. కానీ సినిమా చివరికి కానీ అసలు విషయం తెలియదు.

## నటీనటులు
* ఉదయ్ కిరణ్ - మాధవ్
* ఆర్తీ అగర్వాల్ - అమృత
* జతిన్ గ్రేవాల్ - శీను
* కె. విశ్వనాథ్ - అమృత తాతయ్య
* గిరిబాబు - మాధవ్ తండ్రి
* శివాజీ రాజా
* ఆలీ 
* పరుచూరి వెంకటేశ్వరరావు 
* సంగీత
* సుధ 
* లక్ష్మీపతి
*  చిత్రం శీను 
* ధర్మవరపు సుబ్రమణ్యం
* మహేంద్రన్
* సుదీప

## పాటలు
ఈ చిత్రంలో పాటలు సిరివెన్నెల సీతారామశాస్త్రి గారు రచన చేశారు.

1: వేయి కన్నులతో , గానం.  ఆర్.పీ.పట్నాయక్

2: కొంతకాలం కిందట , గానం. ఆర్.పీ.పట్నాయక్ , రాజేష్

3: ఊరుకో హృదయమా , గానం.కె.కె

4: ఎప్పటికీ(వేయికన్నులతో) గానం.ఆర్ పి పట్నాయక్, ఉష

5: ఏమో ఔనేమో , గానం.రాజేష్ , ఉష

6:అలా చూడు , గానం . రాజేష్ , ఉష

7: చినుకు తడికి, గానం.ఉష

8: ఏమో ఔనెమో హమ్మింగ్ , గానం.ఉష

9: ఆడిటోరియం , మ్యూజిక్ బిట్ , గానం.ఆర్ పి పట్నాయక్.

## బయటి లింకులు
* Idle Brain.com

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ఉదయ్ కిరణ్ నటించిన సినిమాలు
వర్గం:ఆర్తీ అగర్వాల్ నటించిన సినిమాలు
వర్గం:ఆర్. పి. పట్నాయక్ సినిమాలు
వర్గం:ఎం.ఎస్.రాజు నిర్మించిన సినిమాలు
వర్గం:పరుచూరి బ్రదర్స్ సినిమాలు
వర్గం:కె. విశ్వనాధ్ నటించిన సినిమాలు
వర్గం:గిరిబాబు నటించిన సినిమాలు
వర్గం:ఆలీ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:సుధ నటించిన సినిమాలు
గుమ్మడి వెంకటేశ్వరరావు నటించిన చిత్రాల జాబితా

గుమ్మడి వెంకటేశ్వరరావు నటించిన కొన్ని చిత్రాల వివరాలు.

## మూలాలు

వర్గం:సినిమా జాబితాలు
కాశీనాయన

**కాశీనాయన, ** ఒక ఆధ్యాత్మిక గురువు. ఇతను ఆంధ్రప్రదేశ్ లోని శ్రీ పొట్టి శ్రీరాములు నెల్లూరు జిల్లా, సీతారామపురం మండలం లోని బెడుసుపల్లిలో జన్మించాడు. కాశమ్మ, సుబ్బారెడ్డి ఇతని తల్లిదండ్రులు. ఈ దంపతులకు ఇతను రెండవ సంతానం. ఇతని పూర్వ నామం మున్నల్లి కాశిరెడ్డి. బాల్యంలో ఇతను, గురువు అతిరాచ గురువయ్యచే ప్రభావితుడయ్యాడు. అనేక తీర్థయాత్రలు చేశాడు. కాశీ నుండి కన్యాకుమారి వరకు అనేక క్షేత్రాలను దర్శించాడు. అతను 1995 డిసెంబరు 6 న యోగాసమాధి చేశారు.ఆయన స్వశ ఇంకా వినిపిస్తున్నాయి. 

## కాశీనాయన మండలం
1995 డిసెంబరు 5వ తేదీ రాత్రి ( 1995 డిసెంబరు 6న ) మరణించిన ఇతని జ్ఞాపకార్ధం కడప జిల్లాలోని నరసాపురం కేంద్రంగా కాశినాయన పేరిట రాష్ట్ర ప్రభుత్వం మండలాన్ని ఏర్పాటు చేసింది.

## కాశీనాయన ఆరాధనోత్సవాలు
అతని పేరు మీద కడప జిల్లాలో జ్యోతి క్షేత్రం వెలసింది. కాశినాయన సమాధి ప్రదేశం ఏడవ జ్యోతి క్షేత్రంగా విరాజిల్లుతోంది. కాశీనాయన పేరు మీద ఇక్కడ ఒకపెద్ద దేవాలయం నిర్మిస్తున్నారు. వీటి నిర్వహణకు సహకరిస్తున్న భక్తుల సహకారం చాలా ముఖ్యమైంది. ప్రతి సంవత్సరం దత్త జయంతి సందర్భంగా కాశిరెడ్డి నాయన భక్తులు, కడప జిల్లాలోని కాశినాయన మండలం లోని జ్యోతి క్షేత్రంలో కాశి నాయన ఆరాధనోత్సవాలు నిర్వహిస్తారు. ఈ క్షేత్రం ఆళ్ళగడ్డకు 50 కిలో మీటర్ల దూరంలో ఉంటుంది. క్షేత్రానికి వచ్చిన వేలాదిమందికి అన్నదానం చేయించే ప్రక్రియను  కాశినాయన ముందుగానే చేయించాడు. పాడుబడిన ఆలయాలకు జీర్ణోద్ధరణ చేసి, అక్కడ ప్రతిరోజు అన్నదానం జరిగేలా కాశినాయన ఏర్పాటు చేసారు.

## కాశీనాయన ఆశ్రమాలు
కాశినాయన పేరు మీద తెలుగు నేల మీద దాదాపు  రెండు వందలకు పైగా అశ్రమాలు, గుళ్ళు వెలిశాయి. ఇప్పుడు కాశినాయన ఆశ్రమాలు వెలసిన ప్రతి చోట విరివిగా గోసంపద పోషింపబడుతూ నిత్యాన్నదానాలు నిర్వహిస్తున్నారు.
* **జ్యోతి క్షేత్రం**
* కాశీనాయన ఆశ్రమం, ఆత్మకూరు: ఈ ఆశ్రమం లో  శివునితో పాటు గాయత్రీ మాత, అయ్యప్ప స్వామి, సరస్వతి మాత కొలువై ఉన్నారు. ఇచ్చట నిత్యాన్నదానాలు నిర్వహిస్తున్నారు.
* **సీతారామపురం** కాశినాయన గారు అత్యంత ప్రీతిపాత్రంగా భావించిన ప్రదేశాలలో ఒకటి. ఈ గ్రామంలో ఆయన శిష్యుడు **గణపతి నాయనారు** ఉన్నారు.  సీతారామపురంలో అనేక ప్రముఖ దేవాలయాలు ఉన్నాయి. ముఖ్యంగా:
** **శ్రీ వేంకటేశ్వర స్వామి దేవాలయం** (అలివేలు అమ్మవారు మరియు భూదేవితో సహా),
** శ్రీ ఆంజనేయ స్వామి దేవాలయం,
** శివాలయం,
** శ్రీ లక్ష్మీ నరసింహ స్వామి దేవాలయం,
** శ్రీ సీతారాముల దేవాలయం,
** కాశినాయన గారి ఆలయం.  ఈ దేవాలయాల సముదాయం సీతారామపురానికి విశేషమైన ఆధ్యాత్మిక ప్రాముఖ్యతను అందిస్తుంది.
## కాశీనాయనపై పుస్తకాలు
అతని జీవితంపై ఎన్నో పుస్తకాలు ముద్రించబడ్డాయి. 
* సమర్థ సద్గురు కాశీనాయన అనురాగ జీవితం,  సంకలనం: శ్రీ కాశీనాయన పాదరేణువులు
* అవధూత కాశీరెడ్డి నాయన సంపూర్ణ చరిత్ర,  రచయత: ప్రోలు సుబ్బారెడ్డి

## చిత్రమాలిక

దస్త్రం:KaasiNayana001.jpg|alt=కాశినాయన|కాశీనాయన
దస్త్రం:Sri Avadhuth Kasinayana Mandir, Jyothi, YSR district (YS) (1).JPG|alt=కాశినాయన సమాధి|కాశీనాయన సమాధి
దస్త్రం:Sri Avadhuth Kasinayana Mandir, Jyothi, YSR district (YS) (2).JPG|కాశీనాయన పాదుకలను మోస్తున్న భక్తులు
దస్త్రం:Sri Avadhuth Kasinayana Mandir, Jyothi, YSR district (YS) (3).JPG|నిర్మాణంలో ఉన్న కాశీనాయన మందిరం
దస్త్రం:Sri Avadhuth Kasinayana Mandir, Jyothi, YSR district (YS) (4).JPG|కాశీనాయన విగ్రహం


## ఇవి కూడా చూడండి
* శ్రీ అవధూత కాశినాయన మండలం
* నరసాపురం (కాశీ నాయన)
* ఘటిక సిద్ధీశ్వరం

## మూలాలు

## బయటి లింకులు
*శ్రీ కాశీరెడ్డి నాయన

వర్గం:1995 మరణాలు
వర్గం:అవధూతలు